እቲ ምኽንያት ብዙሕ ክኸውን ይኽእል እዩ። መብዛሕትኡ ስደተኛ፡ ኣብ ሃገሩ ይኹን ኣብ ጉዕዞ ስደቱ ብዙሕ ስቓይ ስለዘሕለፈ፡ ቁስለ-አእሙሮ (ትራውማ) ወይ ሓያል ስምባደ ክህልዎ ይኽእል እዩ። ንኣብነት ተኣሲሩ ነይሩ ክኸውን ይኽእል። ኣብ ሰራዊት ተዓስኪሩ ብዙሕ ኩናትን ሞትን ዝረኣየ ክኸውን ይኸእል። ኣብ ዓዱን ጉዕዞኡን ግፍዒ ወሪድዎ ክኽውን ይኽእል። ኣብ መንገዲ ብሸፋቱን ጨወይትን ተኸላቢቱ ክኸውን ይኽእል። ኣብቲ መዓስከራት ድዩ ተቐሚጡ፡ ብሲናይ ድዩ ሓሊፉ፡ ኣብ በዓል ሊብያን ጉዕዞ ማእከላይ ባሕርን እውን ብዙሕ ኣጋጢሙዎ ክኸውን ይኽእል'ዩ። ''ውጻእ መዓት መንሽሮ እየ" ኤርትራዊት ኣደ ብኽያት ከም መተንፈሲ ጭንቀት ቢቢሲ - እዚ ትራውማ ዝበልካዮ እንታይ እዩ -ዝያዳ መብርሂ እንተትህበሉ ትራውማ ኣብ ሓንጎል ዝፍጠር ጸቕጢ ወይ ወጥሪ'ዩ። መብዛሕትኡ ግዜ ስደተኛታት ግዳይ ዘይንቡር ክስተት ወጥሪ (ፖስት ትሮማቲክ ስትረስ ዲስኦርደር - PTSD) ይኾኑ'ሞ፡ ስኪዞፍረንያ ዝበሃል ሓደ ዓይነት ሕማም አእሙሮ ከማዕብሉ ይኽእሉ እዮም። (ስኪዞፎርንያ ሕማም አእሙሮ ኮይኑ፡ ሕሙም ዘይንቡር ጠባያት የማዕብል፤ ዘይልሙድ ወይ ዘደንጹ ዘረባ ይዛረብ። ምስ ክውንነት ዝጻረር ተግባራት ይገብር። ንዝኾነ ሰብ ዘይረኣዮ፡ ንዕኡ ጥራሕ ዝፍለጦን ዝመስሎን ነገራት ከምዘሎ ይዛረብ። "ሰባት ክጎድኡኒ ይከታተሉኒ ኣለው። ይስዕቡኒ ኣለው፤ ክምርዙኒ ወይ ክቐትሉኒ ይሓስቡ ኣለው" ይብል። ምትሃታዊ ድምጽታት ከምዝሰምዐ ይመስሎ። ምስ ሰባት ዝነበሮ ርክብ ይንኪ?
